*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Φεβρουαρίου 1990

για την τροποποίηση της απόφασης 88/123/ΕΟΚ σχετικά με το πολυετές πρόγραμμα προσανατολισμού του αλιευτικού στόλου (1987-1991) που υπέβαλαν οι Κάτω Χώρες στο πλαίσιο του κανονισμού (ΕΟΚ) αριθ. 4028/86

(Το κείμενο στην ολλανδική γλώσσα είναι το μόνο αυθεντικό)

(90/103/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), και ιδίως το άρθρο 4 και το άρθρο 5 παράγραφος 2,

Εκτιμώντας:

τα αποτελέσματα των συνεδριάσεων με τις αρχές των Κάτω Χωρών σχετικά με το στάδιο προόδου του πολυετούς προγράμματος προσανατολισμού, έτσι όπως ορίζεται από την απόφαση 88/123/ΕΟΚ της Επιτροπής (2)·

ότι η κατάσταση που διαπιστώθηκε στον τομέα της θέσης υπό εκμετάλλευση νέων αλιευτικών σκαφών εμφανίζει μια σαφή μείωση το 1987 και κατά το πρώτο εξάμηνο του 1988 της αλιευτικής ικανότητας που εκφράζεται με τη χωρητικότητα (κοχ) και της ισχύος (kW), χωρίς ωστόσο να επιτευχθεί το επίπεδο που καθορίζεται από την απόφαση 88/123/ΕΟΚ·

ότι η διαδικασία προσαρμογής που έχει αρχίσει και τα μέτρα που πρέπει να τεθούν σε εφαρμογή από τις Κάτω Χώρες για τον αποτελεσματικό έλεγχο της δυναμικότητας του αλιευτικού στόλου των Κάτω Χωρών χρειάζονται ένα κάποιο χρονικό διάστημα·

ότι η Επιτροπή προτίθεται να παράσχει την υποστήριξή της στις προσπάθειες εξυγίανσης που καταβάλλουν οι Κάτω Χώρες, μόλις υπάρξουν αποτελέσματα από τα διοικητικά ή κανονιστικά μέτρα που συνεπάγονται οι προσπάθειες αυτές, τα οποία αποτελέσματα επιβεβαιώνουν μια διαρθρωτική εξέλιξη σύμφωνη προς τις κατευθυντήριες γραμμές και επιτρέπουν να επιτευχθούν πράγματι, μέχρι την προβλεπόμενη ημερομηνία, στις 31 Δεκεμβρίου 1991, οι στόχοι που καθορίζονται από την απόφαση 88/123/ΕΟΚ·

ότι, για την υπαγωγή στις παρεκκλίσεις από την αρχή του ασυμβίβαστου με την κοινή αγορά των κρατικών ενισχύσεων στον τομέα της αλιείας, η Επιτροπή θέσπισε τις κατευθυντήριες γραμμές για την εξέταση των εθνικών ενισχύσεων στον τομέα της αλιείας (3)·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 88/123/ΕΟΚ τροποποιείται ως εξής:

1. Το άρθρο 3 παράγραφος 2 αντικαθίσταται από το ακόλουθο κείμενο:

«Η Επιτροπή, με βάση τις διαπιστώσεις που προκύπτουν από τις περιοδικές πληροφορίες που αναφέρονται στο άρθρο 2 ή, ελλείψει αυτών, μετά το πέρας μιας περιόδου ενός εξαμήνου, γνωστοποιεί στο κράτος μέλος, εφόσον είναι αναγκαίο, το γεγονός ότι δεν πληρούνται οι όροι, από τους οποίους εξαρτάται η έγκριση του προγράμματος.»

2. Το παράρτημα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 9 Φεβρουαρίου 1990.

Για την Επιτροπή

Manuel MARIN

Αντιπρόεδρος

(1) ΕΕ αριθ. L 376 της 31. 12. 1986, σ. 7.

(2) ΕΕ αριθ. L 62 της 8. 3. 1988, σ. 28.

(3) ΕΕ αριθ. C 313 της 8. 12. 1988, σ. 21.

ΠΑΡΑΡΤΗΜΑ

«ΠΑΡΑΡΤΗΜΑ

ΠΟΛΥΕΤΕΣ ΠΡΟΓΡΑΜΜΑ ΠΡΟΣΑΝΑΤΟΛΙΣΜΟΥ ΓΙΑ ΤΟΝ ΑΛΙΕΥΤΙΚΟ ΣΤΟΛΟ ΤΩΝ ΚΑΤΩ ΧΩΡΩΝ

(1987-1991)

Ι. ΓΕΝΙΚΑ ΣΤΟΙΧΕΙΑ

Το πρόγραμμα αφορά το σύνολο του αλιευτικού στόλου των Κάτω Χωρών με εξαίρεση το στόλο του Ijsselmeer, και καλύπτει ολόκληρη την επικράτεια αυτού του κράτους μέλους.

ΙΙ. ΣΤΟΧΟΙ

1. Το πρόγραμμα οφείλει να επιτύχει:

α) τη μείωση του συνόλου των ιστιοφόρων σε 51 574 κόρους ολικής χωρητικότητας (κοχ) και 336 000 kW·

β) τη μείωση του στόλου ανοιχτής θαλάσσης σε 13 222 κοχ και 46 276 kW·

γ) τον εκσυγχρονισμό των υπαρχόντων σκαφών εφόσον αυτό δεν επιφέρει αύξηση της συνολικής αλιευτικής ικανότητας της κατηγορίας στην οποία ανήκει το σκάφος, η οποία εκφράζεται σε χωρητικότητα και ισχύ, με εξαίρεση τα σκάφη που αναφέρονται στο σημείο IV.2.

2. Η εξέλιξη του αλιευτικού στόλου, με εξαίρεση:

- τα βοηθητικά σκάφη που προορίζονται αποκλειστικά για την υδατοκαλλιέργεια,

- τα σκάφη που προορίζονται αποκλειτικά για την αλιεία διθύρων,

κατά τη διάρκεια της περιόδου που καλύπτεται από το πρόγραμμα, θα πρέπει να γίνει εντός των ακόλουθων ορίων:

Χωρητικότητα

(σε κοχ)

1.2.3.4,6 // // // // // Κατηγορία σκαφών

// Στόχος

του

προγράμματος

(στις 31. 12. 1986) // Κατάσταση

την 1. 1. 1987

(1) // Στόχοι που πρέπει να επιτευχθούν στις

1.2.3.4.5.6 // // // // 31. 12. 1989 // 31. 12. 1990 // 31. 12. 1991 // // // // // // // Στόλος ιστιοφόρων // 52 100 // 68 200 // // // 51 574 // Στόλος ανοιχτής θάλασσας // 14 700 // 14 200 // // // 13 222 // // // // // // // Σύνολο Α

// 66 800 // 82 400 // 80 640 // 71 840 // 64 796 // // // // // // // Σκάφη που προορίζονται αποκλειστικά για την αλιεία διθύρων // // 13 500 // // // // // // // // // // Σύνολο Β

// // 95 900 // // // // // // // // //

(1) Περιλαμβάνονται και τα υπό κατασκευή αλιευτικά σκάφη την 1. 1. 1987.

Ισχύς κινητήρα

(σε kW)

1.2.3.4,6 // // // // // Κατηγορία σκαφών

// Στόχος

του

προγράμματος

(στις 31. 12. 1986) // Κατάσταση

την 1. 1. 1987

(1) // Στόχοι που πρέπει να επιτευχθούν στις

1.2.3.4.5.6 // // // // 31. 12. 1989 // 31. 12. 1990 // 31. 12. 1991 // // // // // // // Στόλος ιστιοφόρων // 338 560 // 440 000 // // // 336 000 // Στόλος ανοιχτής θάλασσας // 51 520 // 58 000 // // // 46 278 // // // // // // // Σύνολο Α

// 390 080 // 498 800 // 486 430 // 429 570 // 382 278 // // // // // // // Σκάφη που προορίζονται αποκλειστικά για την αλιεία διθύρων // // 39 043 // // // // // // // // // // Σύνολο Β

// // 537 043 // // // // // // // // //

(1) Περιλαμβάνονται και τα υπό κατασκευή αλιευτικά σκάφη την 1. 1. 1987. ΙΙΙ. ΠΡΟΒΛΕΠΟΜΕΝΕΣ ΕΝΕΡΓΕΙΕΣ

1.1. Ενώ οι στόχοι του σημείου ΙΙ.2 ''Σύνολο Α" καθορίζουν μια μείωση για τη αλιευτική δυνατότητα που είναι ίση με τη διαφορά μεταξύ της κατάστασης που ισχύει την 1η Ιανουαρίου 1987 και του στόχου που πρέπει να επιτευχθεί στις 31 Δεκεμβρίου 1991, είναι επίσης αναγκαίο να ληφθεί υπόψη το υπόλοιπο της δυναμικότητας που απορρέει από:

- το υπόλοιπο των εξόδων και εσόδων του στόλου που πραγματοποιήθηκε από την 1η Ιανουαρίου 1987 έως τις 10 Ιουνίου 1988,

των οποίων η πρόθεση δίνει το σύνολο της μείωσης της αλιευτικής δυναμικότητας του στόλου που ζητείται.

1.2. Οι ακόλουθες ενέργειες, που θα πρέπει να τεθούν σε εφαρμογή υπό την προϋπόθεση ότι η θέση σε λειτουργία των εν λόγω αλιευτικών ικανοτήτων θα πρέπει να επέλθει εντός των ορίων του προγράμματος και έχοντας υπόψη ότι οι προβλεπόμενες μειώσεις για κάθε μία από τις ενέργειες θα μπορούν να ποικίλλουν, υπό τον όρο ότι τηρείται ο συνολικός όγκος μείωσης της αλιευτικής ικανότητας που ορίζεται στο σημείο ΙΙΙ.1.1:

- μια μείωση του συνόλου του στόλου με την ανανέωση των εν ενεργεία σκαφών που έχουν υποστεί ατύχημα, ναυάγιο ή άλλο συμβάν, κυρίως μέσω της απόσυρσης εν ενεργεία μονάδων που είναι άμεσα συνδεδεμένες με νεοναυπηγηθέντα σκάφη, σύμφωνα με τις κατευθυντήριες γραμμές και τους στόχους που καθορίζονται στο σημείο ΙΙ.2,

- η θέσπιση και η θέση σε εφαρμογή μέτρων για την προσαρμογή των αλιευτικών ικανοτήτων, όπως η χορήγηση της προμοδότησης για την οριστική παύση, τα οποία θα επιφέρουν,

- θέσπιση και θέση σε εφαρμογή νομοθετικών ή/και διοικητικών μέτρων για τον αποτελεσματικό έλεγχο των αλιευτικών ικανοτήτων και δραστηριοτήτων με σκοπό την επίτευξη των στόχων του προγράμματος,

- άλλα μέτρα που επιτρέπουν την επίτευξη των ίδιων αποτελεσμάτων.

2. Θέσπιση και θέση σε εφαρμογή νομοθετικών ή/και διοικητικών μέτρων για τον αποτελεσματικό έλεγχο των αλιευτικών ικανοτήτων με σκοπό την επίτευξη των στόχων του προγράμματος.

3. Βελτίωση του νηολογίου αλιευτικών σκαφών με σκοπό τον αποτελεσματικό έλεγχο των αλιευτικών ικανοτήτων.

IV. ΠΑΡΑΤΗΡΗΣΕΙΣ

1. Ο συνολικός στόχος που αναφέρθηκε στο σημείο ΙΙ.1 στοιχείο α) μπορεί να αναθεωρηθεί μόνο βάσει συγκεκριμένων επιστημονικών εκτιμήσεων που επιτρέπουν των προσδιορισμό θαλασσίων πόρων που δεν έχουν μέχρι σήμερα τύχει πλήρους εκμετάλλευσης.

2. Όσον αφορά τα αλιευτικά σκάφη που αλιεύουν σε παράκτια ζώνη και που έχουν μήκος κατώτερο από 12 μέτρα μεταξύ καθέτων, μπορεί να ληφθεί υπόψη μια περιορισμένη αύξηση της χωρητικότητας (ανώτατο όριο 10 %), και της ισχύος του κινητήρα του σκάφους (ανώτατο όριο 6 %), για να βελτιωθεί η ασφάλεια, οι συνθήκες εργασίας και διατήρησης των αλιευμάτων στο σκάφος, εφόσον βέβαια είναι δεόντος αιτιολογημένη και εφόσον τηρούνται οι στόχοι που έχουν καθοριστεί στο σημείο ΙΙ.2 του παρόντος παραρτήματος. Μια τέτοια αύξηση θα μπορούσε, ενδεχομένως, να επέλθει μόνο σε ισορροπία με τους πόρους, τους οποίους μπορούν να εκμεταλλευτούν τα σκάφη αυτά.

3. Οι στόχοι του προγράμματος θα πρέπει να επιτευχθούν τουλάχιστον κατά 10 % έως το τέλος του 1989, και τουλάχιστον κατά 60 % έως το τέλος του 1990.

4. Η Επιτροπή υπενθυμίζει ότι όλες οι ενισχύσεις που χορηγούνται από τις Κάτω Χώρες στον τομέα της αλιείας, συμπεριλαμβανομένης και της ναυπήγησης για τα αλιευτικά πλοία, πρέπει να εντάσσονται στο πλαίσιο του παρόντος προγράμματος.»